

Nr. 2673/23.10.2024

**Notă de fundamentare**

**privind modificarea tarifelor de călătorie valabile pe mijloacele de transport urban de călători, pe raza administrativ teritorială a municipiului Satu Mare**

Urmare a referirilor făcute în diverse ședințe de lucru privitor la tarifele de călătorie practicate la această data de către Transurban în calitate de operator de transport pe raza administrativ teritorială a municipiului Satu Mare, și ținând seama că tarifele de transport nu au fost ajustate din anul 2018 considerăm că este necesară o analiză privind nivelul acestor tarife.

Astfel am analizat tarifele practicate de mai multe societăți care operează servicii de transport public local de călători în interiorul localităților sau pe raza administrativ teritorială a unor asociații de dezvoltare intercomunitară. Am selectat un număr de 6 companii care operează in condiții similare Transurban, adică fiind operatori interni, cu contracte de delegare a executării serviciului atribuite direct, în baza Regulamentul (CE) nr. 1370/2007 al Parlamentului European și al Comisiei privind serviciile publice de transport feroviar și rutier de călători, dar și o societate cu capital privat care operează aceste servicii pe baza unui contract de delegare atribuit în urma unor proceduri competitive de atribuire. De asemenea în analiză am luat în considerare doar transportul public în municipii reședință de județ și cu o populație de puțin peste 64.000 locuitori în cazul municipiului Alba Iulia până la aproape 184.000 locuitori în cazul municipiului Oradea. Datele privind numărul de locuitori sunt cele comunicate de I.N.S. obținute în urma recensământului din 2021. Nu am luat în considerare ofertele tarifare ale operatorilor care deservesc populații din orașe mari cum ar fi, Timișoara, Cluj Naopoca, Iași, Craiova, Brașov totate cu populație cu mult peste 200.000 locuitori.

Am identificat nivelul tarifelor de călătorie, a ofertei tarifare similare cu ceea a Transurban practicate de către următoarele companii:

**1. C.T.P. Arad S.A.** operatorul de transport din municipiul Arad care execută transport public de călători în municipiul Arad deservind o populație de 145.078 locuitori în municipiu, operând și în și zona metropolitană Arad cu contract de delegare atribuit direct, de către A.D.I. Transport Public Arad, care are în asociere un număr de 5 membri; Primăria municipiului Arad, Primăria Ghioroc, Primăria Pecica, Primăria Frumușeni și Consiliul Județean Arad.

Tarifele practicate de această companie de transport pentru transportul în interiorul municipiului Arad sunt după cum urmează:

|  |  |  |
| --- | --- | --- |
| Nr. Crt. | Tipul titlului de călătorie | Prețul cu TVA inclusă |
| 1. | Bilet o călătorie urban Arad | 4,00 lei |
| 2. | Bilet 2 călătorii urban Arad | 7,00 lei |
| 3. | Legitimație o zi urban Arad | 16,00 lei |
| 4. | Abonament urban Arad 60 călătorii | 120,00 lei |
| 5. | Abonament saptămânal urban Arad | 44, 00 lei |
| 6. | Abonament 2 săptămâni urban Arad | 80,00 lei |
| 7. | Abonament nenominal urban Arad | 180,00 lei |

**2. Oradea Transport Public S.A.** execută obligații de serviciu public de transport pe raza administrativ teritorială a A.D.I. Transregio care are în componență un număr de 6 asociați; Municipiul Oradea, Comuna Borș, Comuna Sânmărtin, Comuna Cetariu, Comuna Paleu și Comuna Ineu. Doar pentru municipiul Oradea operatorul O.T.L. S.A. execuă obligații de serviciu public de transport pentru un număr de 183.105 locuitori.

Tarifele practicate de această companie de transport pentru transportul în interiorul municipiului **Oradea** sunt după cum urmează:

|  |  |  |
| --- | --- | --- |
| Nr. Crt. | Tipul titlului de călătorie | Prețul cu T.V.A. inclusă |
| 1. | Bilet o călătorie  | 3,00 lei |
| 2. | Bilet 2 călătorii  | 6,00 lei |
| 3. | Legitimație o zi toate liniile | 15,00 lei |
| 4. | Abonament urban toate liniile 1 lună | 80,00 lei |
| 5. | Abonament saptămânal | 40, 00 lei |
| 6. | Abonament nenominal urban  | 160,00 lei |
| 7. | Bilet cu suprataxă  | 60,00 lei |

**3.** Societatea de transport public local de călători **Urbis S.A. Baia Mare** care operează pe raza administrativ teritorială a A.D.I. Zona Metropolitană Baia Mare, o asociere de 5 orașe și 13 comune. Pentru municipiul Baia Mare Urbis S.A. oferă serviciul de transport public local de persoane unui număr de 108.759 locuitori.

Tarifele practicate de această companie de transport pentru transportul în interiorul municipiului **Baia Mare** sunt după cum urmează:

|  |  |  |
| --- | --- | --- |
| Nr. Crt. | Tipul titlului de călătorie | Prețul cu T.V.A. inclusă |
| 1. | Bilet o călătorie valabil 60 minute | 3,00 lei |
| 2. | Bilet valabil o zi  | 10,00 lei |
| 3. | Abonament urban toate liniile | 90,00 lei |
| 4. | Bilet suprataxă | 50,00 lei |

**4.** **Tursib S.A. Sibiu** operatorul de transport public local din Sibiu care operează pe raza administrative teritorială a A.D.I. Transport Metropolitan Sibiu asociere care pe lângă municipiul Sibiu mai are în componență un număr de 2 orașe și 9 comune. Populația municipiului Sibiu este de 134.309 locuitori.

Tarifele practicate de această companie de transport pentru transportul în interiorul municipiului **Sibiu** sunt după cum urmează:

|  |  |  |
| --- | --- | --- |
| Nr. Crt. | Tipul titlului de călătorie | Prețul cu T.V.A. inclusă |
| 1. | Bilet o călătorie valabil 60 minute | 3,00 lei |
| 2. | Abonament urban toate liniile valabil 30 zile | 86,00 lei |
| 3. | Legitimație o zi toate liniile | 5,00 lei |
| 4. | Abonament saptămânal | 23, 00 lei |
| 5. | Abonament nenominal urban valabil 30 zile | 120,00 lei |
| 6. | Bilet cu suprataxă  | 100,00 lei |

**5. Societatea de Transport Public Alba Iulia**, operator de transport **cu capital privat** care are contract de delegare a gestiunii serviciului de transport public local de persoane pe raza administrativ teritorială a A.D.I. AIDA- TL Alba Iulia încheiat în urma unei proceduri competitive (licitație publică). In asociere sunt 11 membrii și societatea deservește o populație de 90.000 locuitori din care 64.227 locuitori ai municipiului Alba Iulia.

Tarifele practicate de această companie de transport pentru transportul în interiorul municipiului **Alba Iulia** sunt după cum urmează:

|  |  |  |
| --- | --- | --- |
| Nr. Crt. | Tipul titlului de călătorie | Prețul cu TVA inclusă |
| 1. | Bilet o călătorie valabil 60 minute  | 3,50 lei |
| 2. | Abonament o zi valabil pe toate liniile | 15,00 lei |
| 3. | Abonament 5 zile valabil pe toate liniile | 28,00 lei |
| 4. | Abonament 7 zile valabil pe toate liniile | 31,00 lei |
| 5. | Abonament 15 zile valabil pe toate liniile | 56,00 lei |
| 6. | Abonament 1 lună valabil pe toate liniile  | 105,00 lei |
| 7. | Abonament nenominal  | 180,00 lei |

**6. ETA S,A. Râmnicu Vâlcea** operatorul de transport public local din Râmnicu Vâlcea care operează pe raza administrativ teritorială a municipiului deservind o populație de 93.151 locuitori

Tarifele practicate de această companie de transport pentru transportul în interiorul municipiului Râmnicu Vâlcea sunt după cum urmează:

|  |  |  |
| --- | --- | --- |
| Nr. Crt. | Tipul titlului de călătorie | Prețul cu TVA inclusă |
| 1. | Bilet 1 călătorie valabil 60 minute | 3,00 lei |
| 2. | Abonament totate traseele o lună | 110,00 lei |
| 3. | Abonament totate traseele 1 săptămână | 28,00 lei |
| 4. | Abonament totate traseele 2 săptămâni | 55,00 lei |
| 5. | Abonament totate traseele 3 săptămâni | 82,00 lei |
| 6. | Abonament nenominal toate traseele o lună | 130,00 lei |
| 7. | Bilet cu suprataxă | 55,00 lei |

Se observă că în cazul biletelor de călătorie și abonamentelor lunare, toate companiile analizate practică tarife mai mari decât cele practicate de societatea noastră în prezent.

 La data prezentei Transurban S.A. practică tarife de călătorie de 2,50 lei pentru călătoria pe bază de bilet fără limitare în timp, dar valabil doar pe cursa pe care a fost validat, și 80 de lei prețul unui abonament lunart valabil pe toate liniile fără limită de călătorii. Biletul cu suprataxă eliberat de controlorii noștri în autobuz, este la valoarea de 25,00 lei. Tot din analiza descrisă mai sus se observă că unii operatori oferă abonamente de călătorie pe toate liniile cu un număr limitat de călătorii, 60 în cazul CTP Arad dar si o limitare în timp a valabilității unui bilet. Societatea de Transport Public Alba Iulia limitează valabilitatea unui bilet la 60 minute de la validare.

Ordinul A.N.R.S.C. nr. 272/2007 pentru aprobarea Normelor cadru privind stabilirea, ajustarea si modificarea tarifelor pentru serviciile de transport public local de personae, prevede la art 3 că: *Tarifele pentru serviciile de transport public local şi judeţean de persoane trebuie să asigure executarea unui transport public la un* ***nivel suportabil******pentru beneficiarii direcţi******ai transportului****, denumiţi în continuare călători, realizarea serviciului în condiţii de calitate şi autonomie şi independenţa financiară a operatorilor de transport/transportatorilor autorizaţi.*

Nivelul calitativ al serviciului de transport public local pe raza UAT Satu Mare a crescut semnificativ comparativ cu anul 2018, data ultimei ajustări de tarife, în urma achiziționării a 28 de autobuze noi (hybrid și diesel Euro VI) care corespund din toate punctele de vedere pentru asigurarea unui serviciu de transport de cea mai înaltă calitate și confort, precum și în urma implementării sistemului de management al traficului și ticketing.

Ajustarea, modificarea sau indexarea tarifelor de călătorie pentru serviciile de transport public local de persoane se realizează in conformitate cu prevederile Ordinul A.N.R.S.C. nr. 272/2007 pentru aprobarea Normelor cadru privind stabilirea, ajustarea si modificarea tarifelor pentru serviciile de transport public local de persoane, la cererea operatorilor de transport public local de persoane, prin hotărâri al consiliilor locale. Astfel art 24 alin. (1) prevede în acest sens: *Tarifele pentru serviciile publice de transport local de persoane se pot ajusta periodic, la cererea operatorilor de transport/transportatorilor autorizaţi, la un interval de minimum 3 luni, cel mult până la nivelul rezultat din aplicarea coeficientului de indexare cu evoluţia indicelui preţului de consum total, calculat pentru perioada cuprinsă între luna de referinţă corespunzătoare precedentei aprobări şi luna celui mai recent indice publicat de Institutul Naţional de Statistică la data solicitării.*

Indicele prețurilor de consum total între luna Aprilie 2018 și luna Septembrie 2024 publicat de Institutul Național de Statistică este de 149,84 %, în consecință tarifele ar putea fi indexate practic cu 49,84% prețul unui bilet putând ajunge și la 3,75 lei.

Prezentăm mai jos o ajustare a tarifelor cu maximul admis- 49,84%

|  |  |  |  |
| --- | --- | --- | --- |
| **Tip legitimaţie de călătorie** | **Preț actual****T.V.A. inclusă** | **Preț ajustat cf IPC total****T.V.A.inclusă** | **Nivel coeficient de indexare maxim** |
| Bilet valabil o călătorie | 2,50 lei | 3,75 lei | 49,84% |
| Bilet valabil 2 călătorii | 5,00 lei | 7,50 lei | 49,84% |
| Bilet valabil 2 călătorii pentru pensionari (subvenţionat) | 2,50 lei | 3,75 lei | 49,84% |
| Bilet valabil 24 ore | 7,50 lei | 11,25 lei | 49,84% |
| Bilet suprataxă |  25,00 lei | 37,50 lei | 49,84% |
| Abonament nominal valabil o lună pe toate liniile |  80,00 lei | 120 lei | 49,84% |
| Abonament nominal valabil 1/2 lună pe toate liniile |  40,00 lei | 60 lei | 49,84% |
| Abonament nenominal valabil o lună pe toate liniile  |  120,00 lei | 180,00 lei | 49,84% |
| Abonament nenominal valabil 1/2 lună pe toate liniile |  65,00 lei | 97,50 lei | 49,84% |
| Abonament lunar valabil pe toate liniile pentru donatorii de sânge (subvenţionat) |  40,00 lei | 60,00 lei | 49,84% |

**În acord cu principiile enunțate de actele normative care reglementează activitatea operatorilor de transport public local de călători pe raza UAT-rilor, propunem autorității executive și deliberative a UATM Satu Mare, ajustarea tarifelor în mod diferențiat, suportabilă sub aspectul costului dar necesară pentru realizarea serviciului public în condiţii de calitate şi autonomie şi independenţa financiară pe raza Municipiului Satu Mare, potrivit celor de mai jos.**

|  |  |  |  |
| --- | --- | --- | --- |
| **Tip legitimaţie de călătorie** | **Preț actual****T.V.A. inclusă** | **Preț propus****T.V.A. inclusă** | **Nivel coeficient de indexare** |
| Bilet valabil o călătorie | 2,50 lei | 3,00 lei | 20,00% |
| Bilet valabil 2 călătorii | 5,00 lei | 6,00 lei | 20,00% |
| Bilet valabil 2 călătorii pentru pensionari (subvenţionat) | 2,50 lei | 3,00 lei | 20,00 % |
| Bilet valabil 24 ore | 7,50 lei | 10,00 lei | 33,34% |
| Bilet suprataxă | 25,00 lei | 30,00 lei | 20,00% |
| Abonament nominal valabil o lună pe toate liniile | 80,00 lei | 100,00 lei | 25,00% |
| Abonament nominal valabil 1/2 lună pe toate liniile | 40,00 lei | 55,00 lei | 37,50% |
| Abonament nominal valabil o săptămână pe toate liniile | - | 30,00 lei | nou |
| Abonament nenominal valabil o lună pe toate liniile  | 120,00 lei | 140,00 lei | 16,67% |
| Abonament nenominal valabil 1/2 lună pe toate liniile | 65,00 lei | 75,00 lei | 15,39% |
| Abonament lunar valabil pe toate liniile pentru donatorii de sânge (subvenţionat) | 40,00 lei | 50,00 lei | 25,00% |
| Abonament lunar pentru preșcolari valabil pe toate liniile(subvenționat) | gratuit | gratuit | - |
| Abonament lunar pentru elevi valabil pe toate liniile(subvenționat) | gratuit | gratuit | - |
| Legitimaţie anuală valabilă pe toate liniile subvenţionat 100% pentru persoane cu domiciliul în Satu Mare si vârsta de peste 70 ani (subvenționat) | gratuit | gratuit | - |
| Abonament lunar valabil pe toate liniile pentru pensionarii cu domiciliul în Satu Mare (subvenționat) | gratuit | gratuit | - |
| Abonament lunar valabil pe toate liniile subvenţionat 100% pentru beneficiarii decretului lege nr. 118/2000 | gratuit | gratuit | - |
| Abonament lunar valabil pe toate liniile subvenţionat 100% pentru beneficiarii decretului lege nr. 189/2000 | gratuit | gratuit | - |
| Legitimaţie anuală gratuită valabilă pe toate liniile pentru persoanele cu handicap grav sau accentuat și cele prevăzute de Art. 23 a Legii nr 448/2006  | gratuit | gratuit | - |

După cum se constată din cele de mai sus am propus nivele diferite de indexare încadrându-ne în intervalul 0 - 49,84% pentru majoritatea titlurilor de călătorie.

Propunem introducerea unui nou titlu tarifar, Abonamentul de o săptămănă, ofertă tarifară care vine în sprijinul clienților noștri agenți economici care pe perioada concediilor de vară sau de sărbători lucrează doar fracții de lună, 1 – 2 săptămâni.

**Dat fiind cele de mai sus supunem aprobării dvs. ajustarea tarifelor de călătorie valabile pe mijloacele de transport urban de călători, pe raza administrativ teritorială a municipiului Satu Mare**.

Cu deosebită considerație,

**TRANSURBAN S.A. SATU MARE**

DIRECTOR GENERAL

 Bujor Ionuț-Antonio

DIRECTOR ECONOMIC SERVICIUL MARKETING

 Fabian Dana Ioana Cuc Vasile